ARRONDO ALDASORO (EH Bildu, 2013-11-14):
Eskerrik asko.
Bigarren txanda honetan erantzundakoari edo entzundakoari hobeto esanda, erantzuteko, jarraituko dut Erkoreka jaunak aurrekontuen batzordean esandako bi gauza.
Bat da aipamen bat, autogobernuari buruz eta bestea, bigarren zatian, murrizketen ingurukoa.
Gai honetaz hitz egiten, murrizketak, soldaten izozketa, langile publikoekin zer egin, Erkoreka jaunak autogobernuari buruz hitz egiterakoan, behin eta berriro, berriro esan zuen, oinarrizko araudi bat dela, beraz, betebeharrekoa.
Soldata guztien izozketa suposatzen duela, ez dagoela beste biderrik eta derrigorrez betebeharrekoa dela.
Eta nik aurreko interbentzioan saiatu naiz esaten, hori horrela ez dela, beste bide batzuk badaudela eta ipini ditut adibide batzuk. Bat, Kataluniakoa, eta horrekin ez dut goraipatzen lehen esan dudan bezala Katalunian eraman den politika osoa. Baina bai gai honetan esan dutena eta adierazi dutena. Eta bestetik, Gipuzkoan esan dutena egingo dutena langile publikoen soldatekin. Igoera egingo dutela eta aurrera eramango dutela.
Hori esanda, honelako gauzak esaten ditugun bakoitzean, ohituta gaude erantzuten baina eske Gipuzkoan zuek dena gaizki egiten ari zarete, eta hau eta bestea, eta bestea, eta bestea...
Eta nik gauza batzuk esan nahi dizkizut. Bat, Gipuzkoan dena ondo? Ez dakit, dena ondo seguru inork ez du egingo, baina gauza asko ondo? Bai. Adibidez, langile publikoei bere langileei soldata igoko diete, adibidez, aparteko paga, ordainsaria ez dute galdutzat eman. Diru sarrerak bermatzeko errentak, zuek mantentzen dituzuen murrizketak adibidez, hiru urte egon behar dira etxean bizitzen eta abar, Gipuzkoan osagarria bezala konpentsatzen dute hori.
Erresidentziko langileak. Lan soldata duina, lan sari duina mantentzeko, diru zati bat ipintzen dute. Hau da, lan egiten ari dira, erabaki propioak hartzen eta gainera murrizketen kontra egiten eta beste gizarte justu baten alde lan egiten.
Orduan, ez gara hasiko esaten dena bai dena ez. Ez! Goazen hitz egitera kasu batzuetan ze bide egiten ari garen, zein helbururekin eta nora begiratuta.
Burujabetza aipatzen da eta guk justu hori da defendatzen duguna. Modu burujabean eta nolabait, autogobernuaren diskurtsotik at, zeren autogobernu honek ekarri diguna da nolabait, alde bakartasuna. Hemen ez da bien arteko harreman berdinen arteko harremana, inposizioa, eta hori da derrigortzen duena egitea.
Beste pauso bat eman behar da. Goazen gure erabakiak hartzera, eta goazen hastera gaiez gai. Ikusiko dugu noraino iristen garen.
Eta momentu honetan guk planteatzen ari garena oso argia da. Hasteko langile publikoei soldata igoera eman behar zaie. Ez da aplikatu behar Madrilek hartu duen neurria. Guk beste bide batzuk egin behar ditugu hori saihestu eta beraien eroste ahalmena ziurtatzeko.
Eta gainera, errekuperatzeko galduta duten guztia bai, galdu duten guztia, mahai orokorra dago, sindikatuak daude eta ireki dezagun negoziazioa formulak bilatzeko, horri bide egiteko. Baina bigarren honetan badut beste zalantza bat eta aipatuko dut, eta bukatuko dut baita ere Erkorekak esandakoarekin. Horregatik uste dut gauza asko daudela hemen argitzeko benetan aurrera begira ere.
Erkorekak zioen ere egoera ekonomikoak...
...benetan aurrera begira ere.
Erkorekak zioen ere egoera ekonomikoa aurrera egiten badu, errekaudazioak gora egiten badu, gustatuko litzaiokeela langile publikoei nolabait beste tratamendu bat eman. Beraz, oso galdera zuzena egingo nuke ere.
Aprobetxatzen ari da Jaurlaritza eta Euzko Abertzalea azken batean Madriletik datozen murrizketak aitzakia bezala erabilita, hemen ere esateko ez dagoela beste biderik? Ezin dela beste gauzarik egin? Baina benetan pentsatzen du oso ondo etortzen zaiola, zeren eta beste egoera ekonomiko batean, Erkoreka jaunak esan zuen bezala, agian posible izango zen beste bide batzuk topatzea beste politika batzuk egiteko eta baita langile publikoei ere beste trataera bat emateko.
Beno, guk esaten dugu bata eta bestea. Goazen guk erabakitzera eta goazen erabakitzera langile publikoei zor zaiena eta benetako errekonozimendua ematera.